151 
stemte Sondring i de nylig karakteriserede distinkte Perioder 
og den præcise Paavisning af de tilsvarende Fænomener paa 
Himlen og paa Jorden, gjennemgaaende og ganske alminde¬ 
lig, tilskrives i Reglen udelukkende Prof. Fr. Zøllner i 
Leipzig, der i Aaret 1865 i sine fotometriske Undersøgelser 
har opstillet Sætningerne og gjennemført Undersøgelsen 
specielt og systematisk. Ideen er i Grunden alligevel 
Buffons. Buffon har i sine Epoques de la Nature og 
tildels i Indledningen til sin store Naturhistorie ikke blot 
opfattet Universet og Fænomenernes hele Mangfoldighed fra 
det samme Synspunkt, men de mest frappante Træk, nogle 
af de i Særdeleshed slaaende Anvendelser, som vi træffe 
paa i Zøllner’s Undersøgelser, har Buffon allerede 
fremsat og særlig gjennemført. At Fixstjernernes forskjel¬ 
lige Farve fornemmelig tilkjendegiver de smeltede, ild¬ 
flydende, grødagtige Massers forskjellige Temperaturtilstande, 
er saaledes helt og holdent en Buffonsk Tanke. Den røde 
Farve betegner den laveste Grad af Glødhede, det Stadium 
af Afkjøling, hvor mørke Slakker begynde at dannes, og 
da selvfølgelig Stjernens Lysstyrke under Massernes 
roterende Bevægelse begynder at variere. Allerede for¬ 
længe siden havde man lagt Mærke til, at alle variable 
Stjerner (man kjender knap én sikker konstateret Und¬ 
tagelse) udmærke sig ved deres røde, tidt nok aldeles 
mørkerøde Lys. Og vi kjende allerede saa mange Exempler 
paa denne Regel, at en nylig udfunden rød Stjerne nu tildags 
ligefrem mistænkes for, og undersøges paa Foranderlighed. 
— Det er unægteligt et smukt og tiltalende Træk i den 
Zøllnerske Theori; men Buffon har, endnu førend Astro¬ 
nomerne havde bemærket denne Særegenhed ved de variable 
Stjerner, gjort den samme Slutning; aldeles præcis. 
Det er eiendommeligt for alle spektroskopiske Under¬ 
søgelser paa Himlen, Solens maaske alene undtagne, at de 
omtrent begynde og helt og holdent ligge tæt ved Grænsen 
for de mægtigste Instrumenters Evne og Rækkevidde. Og 
netop derfor er det kun altfor sandsynligt, at disse Under- 
